اینتظاردا آغليان گؤزدن اوتاندیم ، گؤرمه دین
گردش دوران دولاندی ، من دایاندیم ، گؤرمه دین
سن گولوردون یولدا قالمیش دیده ی گیریانیما
منده باخدیقجا یولا ، هی دویقولاندیم گؤرمه دین
دامجی دامجی گؤز یاشیم دوندی آخارلی سئل لره
دالقالى سئل لر ایچینده ، ییرقالاندیم ، گؤرمه دین
غم لـَـریله یولداش اولدوم ، دردلریله قول بویون
حسرتینده گه دورولدم ، گه بولاندیم ، گؤرمه دین
سن قوناقسان اغیارین افکارینا ، منده سنین
هر گئجه افکارینا ، گلدیم دولاندیم ، گؤرمه دین
هرگون آخشام بیلمیرم عیللت نه دیر ، تیتریر جانیم
« ائل سَسین » اشعارینا چوخ چولقالاندیم ، گؤرمه دین
... ادامه
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab